Тарыфы на ЖКП праіндэксуюць у Беларусі з 1 верасня — Белыничи. Зара над Друццю
У Беларусі праіндэксуюць субсідзіруемыя дзяржавай цэны на прыродны і звадкаваны газ, тарыфы на электрычную энергію і цеплавую энергію для патрэб ацяплення і гарачага водазабеспячэння для насельніцтва. Гэта прадугледжана пастановай Савета Міністраў ад 24 жніўня 2017 года нумар 641, паведамілі ў прэс-службе Савета Міністраў.
У жыллі, дзе ёсць індывідуальныя газавыя ацяпляльныя прыборы, але няма прыбораў індывідуальнага ўліку расходу газу, у ацяпляльны перыяд давядзецца плаціць Br0,4874 за 1 кв.м агульнай плошчы жылога памяшкання ў месяц, у летні перыяд — Br0,1827.
Кубаметр звадкаванага газу ў кватэрах і дамах з устаноўленымі прыборамі індывідуальнага ўліку расходу газу і індывідуальнымі газавымі ацяпляльнымі прыборамі ў ацяпляльны сезон будзе каштаваць Br1,7579, у летні перыяд — Br0,8216. Пры адсутнасці індывідуальных газавых ацяпляльных прыбораў 1 кубаметр таксама будзе каштаваць Br0,8216.
Калі ў доме або кватэры не выкарыстоўваюцца прыборы індывідуальнага ўліку расходу газу, але ёсць газавая пліта і цэнтралізаванае гарачае водазабеспячэнне або індывідуальны воданагравальнік (за выключэннем газавага), цана за 1 кубаметр звадкаванага газу складзе Br2,44 з аднаго жыхара ў месяц. Пры наяўнасці газавай пліты і газавага воданагравальніка і адсутнасці цэнтральнага гарачага водазабеспячэння кубаметр звадкаванага газу будзе каштаваць Br6,95, пры наяўнасці газавай пліты, адсутнасці цэнтралізаванага гарачага водазабеспячэння і газавага воданагравальніка — Br3,26.
Тарыф на звадкаваны газ у жыллі, дзе ёсць індывідуальныя газавыя ацяпляльныя прыборы, у ацяпляльны сезон складзе Br5,7713 за 1 кв.м агульнай плошчы жылога памяшкання ў месяц, летам — Br0,8216.
Тарыф на электраэнергію ў жылых дамах і кватэрах, абсталяваных электрычнымі плітамі, складзе Br0,1094 за 1 кВт.гадз. Дыферэнцыраваны тарыф у такіх жылых памяшканнях у перыяд мінімальных нагрузак (з 22.00 да 17.00) — Br0,0764 за 1 кВт.гадз, а ў перыяд максімальных нагрузак (з 17.00 да 22.00) — Br0,2189.
Электрычная энергія для патрэб ацяплення і гарачага водазабеспячэння з далучанай магутнасцю абсталявання больш за 5 кВт у перыяд мінімальных нагрузак (з 23.00 да 6.00) складзе Br0,09 за 1 кВт.гадз, у астатні час сутак — Br0,1674.
← Абнародаваны новыя цэны на школьныя падручнікі
Более 50 тыс. человек за месяц воспользовались бесплатным Wi-Fi на вокзалах БЖД →